29 de milioane de doze de vaccin AstraZeneca, ascunse într-o fabrică din Italia. Ce s-ar putea întâmpla cu serul.
Într-o fabrică din Italia sunt depozitate aproximativ 29 de milioane de doze de vaccin AstraZeneca. O anchetă a Uniunii Europene arată că o parte dintre acestea ar fi fost destinate exportului către Marea Britanie. Dacă dovezile sunt adevărate, transportul vaccinului ar putea fi blocat.
Aproape 29 de milioane de doze de vaccin AstraZeneca au fost descoperite într-o unitate de producție din Italia, în cursul weekendului, relatează La Stampa.În cazul în care se va constata că dozele ar fi mers către export, este posibil ca transportul să fie blocat, conform declarației unui oficial al președinției din Franța.Fabrica în care se află dozele de vaccin anti-COVID AstraZeneca se află în apropiere de Roma. O parte dintre dozele de vaccin ar fi urmat să fie trimise către Marea Britanie, arată o anchetă a Uniunii Europene.La Stampa scrie că cele 29 de milioane de doze de vaccin ascunse în fabrica din Italia au fost descoperite în urma vizitei lui Thierry Breton, comisar european pentru piața internă.Cele 29 de milioane de doze de ser reprezintă o cantitate de vaccinuri pentru care Bruxelles și Londra sunt într-o continuă luptă. Europenii au primit până acum 16.6 milioane de doze de vaccin AstraZeneca, iar cele 29 de milioane stau ascunse în fabrică.